Bajaranê Gavle û Goteborgî yê Swedî û bajarê Rennes yê Fransa de bi çalayana waştene azadîya Rayberê Şarê Kurdî Abdullah Ocalanî ardiya ziwan.
GAVLE
Gavle de kurdîstanij û dostanê ci seba protestokerdîşê komplo û tecrîdî bi posteranê Ocalanî û alayanê PKK, KCK, YPG Û YPJyî merkezê bajarî de rayîrraşîyayîşêk viraşt. Çalakî de derheqê komplo û tecrîdî de borşurî ameyî vila kerdene û sloganan azadîya Ocalanî ameye waştene. Rayîrraşîyayîşî ra dima qiseykerdişan de polîkaya hêrişkarî yê AKPyî ya pîya paştîgerîye welatanê Ewropa zî ame şermezar kerdene.
GOTEBORG
Gobeborg de zî rayberîya Ciwanên Azad û Jinên Ciwanên Azad de çalakîyêka pîskeneyin ameye viraştene.
Çalakvanan komplo û tecrîd rê hêrsê xo arde ziwan û hukmatê Swedî ra waşte ke vera nê qewîmîyayîşan bêveng memano.
RENNES
Bajarê Rennesî yê Fransa de zî bi seyan kesî ameyî têhet û bi sloganan tecrîd û komlp protesto kerd. Çalakvanan derheqê felsefeya Ocalanî û hêrişê vera ey de zanayîş da û waşte Ewropa wazîfeyê xo bîyaro ca.
